የትግራይና አማራ  ህዝቦች የጋራ ምክክር መድረክ እየተካሄደ ነው
የትግራይና አማራ ክልሎች ህዝብ የጋራ ምክክር መድረክ በዛሬው ዕለት በጎንደር ከተማ መካሄድ ጀመረ ።በምክክረ መድረኩ ላይ የሚሳተፉት 500 የሚደርሱ የትግራይ ክልል ምሁራን ፣ የሃይማኖት አባቶች፣ የአገር ሽማግሌዎች ፣ ወጣቶችና አመራሮች  በትናንትናው ዕለት ምሽት ወደ ጎንደር ከተማ ሲገቡ ደማቅ አቀባባል ተደርጎላቸዋል ።በዘሬው ዕለት  በጎንደር ከተማ በተጀመረው የምክክር መድረክ በሁለቱ ክልሎች ህዝቦች መካከል ተከስቶ የነበረውን አለመግባባት በዘላቂነት መፍታት በሚችሉባቸው ጉዳዮች  ላይ ውይይት እያደረጉ   መሆኑ  ይገኛሉ ።የሁለቱ ክልሎች ተወካዮች ሰላምና የልማት ሂደትን በሚያረጋግጡባቸው  የጋራ ጉዳዮች ላይም  ምክክር ያካሄዳሉ ተብሎ  ይጠበቃል ።   በትግራይና አማራ ክልል ሕዝቦች መካከል ያለመግባባትና ቅራኔ ባለፈው ዓመት መከሰቱ ይታወሳል ።   የሁለቱ ክልሎች ህዝቦች  ባለፈው ዓመት ነሓሴ ወር መቐለ ከተማ  ላይ የጋራ ምክክር ማካሄዳቸው ይታወሳል ።